વર્ષના પ્રારંભમાં વિદેશી સંસ્થાકીય રોકાણકારો અથવા એફઆઇઆઇની વેચવાલી બાદ ઊભરતાં બજારોમાં થોડી સ્થિરતા આવી છે અને વૈશ્વિક બજારમાં ક્રૂડ ઓઇલના ભાવમાં ઘટાડાથી ભારતના બજારને મદદ મળી છે. આગામી બેથી ત્રણ સપ્તાહ ભારતના બજાર માટે મહત્ત્વનાં રહેશે, કારણ કે બજાર ઊતરતો દેખાવ કરનારા શેરોની પ્રથમ ક્વાર્ટરના વાસ્તવિક રિઝલ્ટની રાહ જોઈ રહ્યું છે. આ પરિબળ બજારનો ટ્રેન્ડ નિર્ધારિત કરશે. બજારમાં અર્નિંગ અંગે ઊંચી અપેક્ષા હોવાથી તેજી આગળ વધવાની આશા છે.